Okresná prokuratúra Prievidza 
M. Mišíka 22, 971 34 Prievidza 1

Sp. zn. : 2 Pv 490/12/3307	Prievidza, 13.12.2013
EEČ : 2-27-13-2013

U Z N E S E N I E

Trestná vec:	obvinený XXXXX  
Prečin:	Krivá výpoveď a krivá prísaha podľa § 346 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 6.8.2012, spisová značka 2 Pv 490/12/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinený dňa 14. 02. 2012 v čase od 15:23 do 15:37 po zákonnom poučení oznamovateľa o vedomom uvedení nepravdivých údajov, ktorému obvinený porozumel, následne dňa 14. 03. 2012 v čase od 16:10 do 16:30 hod. a dňa 29. 03. 2012 v čase od 14:25 do 14:40 po zákonnom poučení svedka - poškodeného, ktorému takisto porozumel, vypovedal v prípravnom konaní pred povereným príslušníkom PZ Okresného riaditeľstva PZ XXXXX, Odboru poriadkovej polície, v procesnom postavení svedka - poškodeného, pod ČVS: ORP-315/PD-PD-2012 úmyselne nepravdu, ktorá spočívala v tom, že mu mal byť dňa 11. 02. 2012 v Prievidzi na XXXXX klube neznámou osobou odcudzený jeho mobilný telefón XXXXX XXXXX X XXXXX čím mu bola spôsobená škoda vo výške 300,-Eur.

Uznesením prokurátora Okresnej prokuratúry XXXXX zo dňa 6.8.2012, spisová značka 2 Pv 490/12/3307, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
14 mesiacov
Odôvodnenie:
Uznesením prokurátora Okresnej prokuratúry XXXXX sp. zn. 2Pv 490/12-5 zo dňa 06. augusta 2012, právoplatným dňa 19. augusta 2012 bolo podľa § 216 ods. 1 Tr. poriadku podmienečne zastavené trestné stíhanie proti obvinenému XXXXX pre pokračovací prečin krivá výpoveď a krivá prísaha podľa § 346 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov na tom skutkovom základe, že dňa 14. 02. 2012 v čase od 15:23 do 15:37 po zákonnom poučení oznamovateľa o vedomom uvedení nepravdivých údajov, ktorému obvinený porozumel, následne dňa 14. 03. 2012 v čase od 16:10 do 16:30 hod. a dňa 29. 03. 2012 v čase od 14:25 do 14:40 po zákonnom poučení svedka - poškodeného, ktorému takisto porozumel, vypovedal v prípravnom konaní pred povereným príslušníkom PZ Okresného riaditeľstva PZ XXXXX, Odboru poriadkovej polície, v procesnom postavení svedka - poškodeného, pod ČVS: ORP-315/PD-PD-2012 úmyselne nepravdu, ktorá spočívala v tom, že mu mal byť dňa 11. 02. 2012 v Prievidzi na XXXXX klube neznámou osobou odcudzený jeho mobilný telefón XXXXX XXXXX X XXXXX, čím mu bola spôsobená škoda vo výške 300,-Eur.

     Uznesením o podmienečnom zastavení trestného stíhania bola obvinenému určená skúšobná doba vo výmere 14 mesiacov a skúšobná doba uložená obvinenému v uvedenom uznesení uplynula dňa 19. októbra 2013.

    	V zmysle § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Zo  zabezpečených správ z Mestskej polície XXXXX, Okresného úradu, Odboru všeobecnej vnútornej správy XXXXX a z odpisu z  registra trestov vyplýva, že obvinený viedol počas plynutia skúšobnej doby riadny život a nedopustil sa žiadneho priestupku ani trestného činu.

    Na základe vyššie uvedených skutočností som rozhodol, že obvinený XXXXX sa v skúšobnej dobe podmienečného zastavenia trestného stíhania podľa § 217 ods. 1 Tr. poriadku osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Beňo
prokurátor